120 skote afgevuur tydens taxi-skieteryDie vuurwapens wat op die toneel gevind is. Foto: SAPD Maj. Mandla Dlamini, die polisiebeampte wat die voorval op 16 September by die taxistaanplek in Brookestraat ondersoek, het aan die hof gesê minstens 120 koeëldoppies is op die toneel gevind. Dlamini het getuig tydens die borgtogverhoor van 11 mans wat vir die moorde aangekla word. Die 11 mans, wat aanvoer hulle is lede van die Berea Langafstand-taxivereniging, staan tereg op drie aanklagte van moord, twee van poging tot moord en ŉ aanklag van openbare geweld. Die staat beweer die mans, hoewel die amptelik geregistreer nie, werk almal vir die Sonke Langafstand-taxivereniging wat die roete tussen Durban en Port Shepstone en wat tans deur die Zamokuhle Langafstand-taxivereniging behartig word, wil oorneem. Die beskuldigdes beweer hulle was die dag van die skietery by die taxistaanplek om probleme tussen die Berea-vereniging en ŉ ander taxivereniging te monitor toe daar ŉ skietery tussen Zamokuhle-sekuriteitspersoneel ontstaan het. Volgens Dlamini word daar steeds gewag op ballistiese verslae, DNS-bewyse en kruitneerslagtoetse wat sal aandui wie die skote afgevuur het. Dlamini het gesê aanklagte teen die Zamokuhle-veiligheidspersoneel is deur die aanklaers teruggetrek. Hy kon nie redes gee waarom die aanklagte teruggetrek is nie, maar het wel gesê almal wat betrokke was by die skietery, is in hegtenis geneem. Die borgtogverhoor duur voort.